पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा में नगर सरकार का पहला बजट आज पेश किया गया। नगर पालिका ने इस बार 367 करोड़ की अनुमानित आय 361 करोड़ के व्यय और 6 लाख की बचत का बजट पेश किया। इस बजट में शहर विकास से जुड़े 359 प्रस्तावों को शामिल किया गया था। शहरवासियों पर कोई नया कर नहीं लगाया गया है।
शहर के सभी घरों में क्यूआर कोड लगाए जाएंगे। हिंदी भवन में ई-लाइब्रेरी बनाने 70 करोड़ से नालों और 40 करोड़ से शहर की सड़कें सुधारने जैसे प्रस्तावों को मंजूरी मिलेगी। नगर पालिका अध्यक्ष प्रीति राकेश शर्मा ने बताया कि इस बजट में सौंदर्यीकरण से ज्यादा शहर के ड्रेनेज और सड़कों को सुधारने पर जोर दिया गया है।
विदिशा नगर पालिका में वर्ष 2020 तक भाजपा नेता मुकेश टंडन नपा अध्यक्ष रहे। उन्होंने अपने अंतिम कार्यकाल में 495 करोड़ रुपए का बजट पास किया था। इसके बाद 2 साल तक कलेक्टर ही नपा के प्रशासक रहे। पिछले वर्ष नगर पालिका चुनाव के बाद नई परिषद अस्तित्व में आई थी जिसके बाद आज नगर पालिका अध्यक्ष प्रीति शर्मा ने अपना पहला बजट पेश किया।
Copyright © 2023-24 DB Corp ltd., All Rights Reserved
This website follows the DNPA Code of Ethics.